Renault Duster-reeks verfris(Foto: Verskaf) Ek het al ŉ klomp keer oor die Renault Duster geskryf. Daarby het ek al drie Renault-voertuie besit – so ek dink ek is baie goed gekwalifiseer om hul goeie en slegte punte uit te wys. Amper almal spring deesdae op die sportnutsvoertuig-trein. Dis die nuwe mode, stonewash– of stovepipe-denims in die tagtigerjare, almal wou dit hê – en hul ouers kon dit net nie verstaan nie. Ek is nou daar waar ek nie altyd die obsessie verstaan nie. Partykeer doen ek wel. Almal sal vir jou sê hulle soek ŉ sportnutsvoertuig, want hulle gaan af en toe wildtuin of plaas toe en die paaie kan rof raak. Oukei, mooi. Maar as die pad regtig vrot raak, gaan jou voorwielaangedrewe sportnutsvoertuig jou in elk geval nie help nie. Dis waar voertuie soos die Renault Duster en Subaru XV kop en skouers bó hul mededingers uitstaan. Die Duster en die XV is die enigste twee wat tussen die B- en C-segment sit in die klein tot mediumgrootte sportnuts óf kruismodelklasse wat met vierwielaandrywing spog. Meer oor die Duster … (Foto: Verskaf) Die Duster staan in ŉ segment effens bó Volkswagen se T-Cross en Hyundai se Venue … saam met Kia se Seltos en Subaru se XV. Dit bied sitplek vir vyf en ŉ indrukwekkende 414 ℓ-kattebak. Nie te versmaai nie. Die ontwerp is nou werklik netjies en die gehalte is enorm verbeter oor die vorige model. Dan kom ons by die ware juweel in Duster se kroon. Die 1.5-viersilinderturbodieselenjin. Hy bied 80 kW en 250 Nm, maar is fantasties lig op brandstof. Sonder om hard te probeer sal die 4×4-weergawe met sy 6-spoedhandratkas in die omgewing van 18 km/ℓ bied, en die EDC outo- voorwielaangedrewe model kry maklik 22 km/ℓ. Vir 95% van wat die algemene publiek ooit gaan teëkom, is die Duster se 4×4-vermoë 100%. Vir die hardebaard-ontdekkingsreisigers is die Duster in elk geval nie in hul visier nie. Op die pad is Duster om nog ŉ rede ŉ vars bries. Hy is lieflik soepel en sag geveer. Já, daar is ŉ klein bietjie bakrol – maar hy ry lieflik sag oor slegte paaie. Dit is heeltemal onnodig vir ŉ SNV om hard geveer te wees. Die Duster spog met vier lugsakke, ABS en EBD, vastrap en stabiliteitsbeheer – oorgenoeg om dinge veilig te hou. Binne-in die kajuit is die sitplekke oorgetrek met kunsleer van ŉ goeie gehalte, daar is ŉ raakskerminligtingstelsel met CarPlay en Android Auto, klimaat en spoedbeheer – die lot. Die spesifikasievlak is lekker sterk, en ŉ winskoop in dié prysklas. Vir mediumgrootte gesinne wat af en toe ŉ bietjie reis, én daagliks in die dorp met die voertuig wil saamleef, kan ek nie aan ŉ voertuig dink wat beter waarde bied nie. Die reeks lyk só: Die reeks word gedek deur ŉ 5 jaar/150 000 km-waarborg en 3 jaar/45 000 km-diensplan. Die kompetisie lyk só: 5 jaar/90 000 km- diensplan Die Seltos is die enigste ander ware mededinger in terme van grootte totdat Volkswagen se T-Roc later in die jaar aankom. Die XV en Duster is beskikbaar met vierwielaandrywing. Die Duster is amper R100 000 goedkoper as die ander twee, en dus bly dit my keuse weens sy ongeëwenaarde waarde vir geld.